KINNITATUD 
							Toetuse väejuhatuse ülema 15.05.2025  
							käskkirjaga nr 826 

PISARGAASIKÜÜNAL PG-7

1.	Kasutamine ja tööpõhimõte
1.1.	Pisargaasiküünal PG-7 (vt foto 1) põleb kuni 20 sekundit ja eraldab 4000 mg ehk 4 g pisargaasi. Küünlast eemaldub pisargaas kuumalt ja kõrge kiirusega ning seetõttu on tegemist vägagi tuleohtliku küünlaga. Kasutamisel tuleb kanda gaasimaski.

Foto 1. Pisargaasiküünal PG-7

1.2.	Pisargaasiküünal PG-7 on Rootsi päritolu pisargaasiküünal. Küünal põleb kuni 20 sekundit ja eraldab 4000 mg ehk 4 g pisargaasi. Küünlast eemaldub pisargaas kuumalt ja kõrge kiirusega ning seetõttu on tegemist vägagi tuleohtliku küünlaga. Kasutamisel tuleb kanda gaasimaski.
1.3.	Enne kasutamist tuleb eemaldada kattekork. Kattekorgi all on hõõrumisele reageeriv süütenupp, mis initsieerib küünla. Initsieerimiseks tuleb antud süütenuppu hõõruda vastu sobivat pinda või objekti. Sobiv pind või objekt peaks olema võimalikult kare, et tekitada hõõrde efekti. Küünla süütamisel eralduva gaasi tõttu, peab suunaga süütenupu näost eemale.
1.4.	Süütamiseks on soovitatav kasutada abivahendit (vt foto 2), et minimaliseerida vigastuste riski.

Foto 2. Ohutu süütamine abivahendiga

1.5.	Küünla põletamisel tuleb arvestada tuule suunaga. Isikutel, kes ei kasuta gaasimaski, on ohuala küünla põletamisel 100 m allatuult ning kuni 400 m avatud maastikul. Ohuala suureneb kuni 600 m kui põletatakse mitut küünalt korraga. Põlevale küünlale ei tohi olla gaasimaskiga lähemal kui 3 m ülestuult ning 20 m ülestuult isikutele, kellel ei ole kaitsevahendeid.
1.6.	Ohuala määrab 60-kraadine sektor süüteväljakust allatuult. Ohuala pikkus allatuult oleneb süüdatud tõrvikute arvust, olles ühe pisargaasitõrviku korral vähemalt 400 m ning kahe pisargaasitõrviku korral vähemalt 600 m. Pealttuult on ohuala pikkus vähemalt 50 m. Tuulevaikse ilmaga on ohuala ringikujuline, läbimõõduga vastavalt 400 või 600 m. 66. Korraga võib süüdata kuni kümme pisargaasitõrvikut, seejuures ühel süüteväljakul kuni kaks pisargaasitõrvikut. Uue pisargaasitõrviku võib süüdata ainult siis, kui varem süüdatud tõrvikud on täielikult kustunud.

2.	Kõrvalnähud
2.1.	Kontakt nahaga: Pisargaas võib ärritada silmi, põhjustades punetust ja eritisi. 
2.2.	Kontakt silmadega: Pisargaas võib ärritada silmi, põhjustades punetust ja eritisi. 
2.3.	Sisse hingamisel võib ärritada nina, kõri, ülemisi hingamisteid.
2.4.	Suitsu ja pürotehnilise segu sattumine seedetrakti ja kopsudesse võib põhjustada peavalu, vererõhu langust, nõrkust, iiveldust, ja oksendamist.

3.	Esmaabi
3.1.	Kontakt nahaga:  Pese kokku puutunud koht seebi ja veega. Eemalda saastunud riided ja pese  need enne uuesti kandmist.
3.2.	Kontakt silmadega: Kandes kontaktläätsesid eemalda need kiiresti. Pese silmad voolava vee all vähemalt 10 minutit. Pöördu viivitamatult struktuuriüksuse meditsiinitöötaja vastuvõtule.
3.3.	Sisse hingamisel: Liigu kiiresti värske õhu kätte. Pöördu viivitamatult struktuuriüksuse meditsiinitöötaja vastuvõtule. 
3.4.	Suitsu ja pürotehnilise segu sattumisel seedetrakti: Joo palju vett, proovi kutsuda esile oksendamist, pöördu viivitamatult meditsiiniteenistuse punkti. Kunagi ära jooda ega proovi oksendamist esile kutsuda teadvuseta kannatanul.

4.	Ohutus ja transport
4.1.	Granaati transporditakse tehase pakendis.  Käsitlemisel kantakse isikukaitsevahendeid. Siseruumides kasutamine ilma gaasimaskita keelatud. Tõrke esinemisel tuleb oodata ohutus kauguses 15 minutit, seejärel märgistatakse tõrke teinud granaadi asukoht ja teavitatakse sellest harjutusvälja ohutuse vanemspetsialisti ja struktuuriüksuse korrapidajat ning antakse teada granaadi asukohast ja enda kontaktandmetest. Ala puhastamisel (granaadi jääkidest) kasutatakse ühekordseid kummikindaid. Jäätmed transpordi harjutusvälja ohutuse vanemspetsialistiga kokkulepitud kogumiskohta või linnakus asuvasse kogumisvahenditesse.
4.2.	Põlev pisargaas on väga kuum ja võib süüdata ka ümbruskonda. Isesüttimise oht on temperatuuridel üle 150 C. Kustutamiseks võib kasutada pulber-, vaht-, süsinikdioksiid- ja veekustutit. Veejoa suunamine otse granaadile on keelatud. Kanda kaitsevarustust ja gaasimaski. Suurema põlengu korral tuleb ala inimestest evakueerida.